stanford-oval/wikipedia huggingface dataset:
Super Colossal
רשימת שירים

כל השירים נכתבו והולחנו בידי ג'ו סטריאני.
| מס' | שם | משך |
| --- | --- | --- |
| 1. | Super Colossal  | 4:14 |
| 2. | 'Just Like Lightnin  | 4:01 |
| 3. | It's So Good  | 4:14 |
| 4. | Redshift Riders  | 4:50 |
| 5. | Ten Words  | 3:28 |
| 6. | A Cool New Way  | 6:13 |
| 7. | One Robot's Dream  | 6:16 |
| 8. | The Meaning of Love  | 4:34 |
| 9. | Made of Tears  | 5:32 |
| 10. | Theme for a Strange World  | 4:39 |
| 11. | Movin' On  | 4:05 |
| 12. | A Love Eternal  | 3:33 |
| 13. | Crowd Chant  | 3:14 |
| משך כולל: | משך כולל: | 58:53 |
נגני הרכב

ג'ו סטריאני - גיטרה חשמלית, קלידים, גיטרה בס
ג'ף קמפיטלי - תופים וכלי הקשה (מלבד רצועות 6-9)
סיימון פיליפס - תופים (רצועות 6-9)
STS-90

STS-90 הייתה משימתה ה-25 של מעבורת החלל קולומביה. המשימה העיקרית הייתה ביצוע ניסויים בעזרת מערכת ספייסלאב שתוכננה בסוכנות החלל האירופית וכבר הייתה בשימוש בעבר.
צוות

מפקד המשימה - ארצות הברית ריצ'רד סירפוס
טייס - ארצות הברית סקוט אלטמן
מומחה משימה 1 - ארצות הברית ריצ'רד לינהאן
מומחה משימה 2 - ארצות הברית קתרין הייר
מומחה משימה 3 - קנדה דייוויד ויליאמס
מומחה מעטן 1 - ארצות הברית ג'י באקי
מומחה מטען 2 - ארצות הברית ג'יימס פאבלצ'וק
תיאור המשימה

המשימה שוגרה ב-17 באפריל 1998 מ-LC-39B ממרכז החלל קנדי. על המעבורת הותקנה מערכת ספייסלאב בעזרתה היה מתוכנן לבצע סדרת ניסויים לחקר השפעת חוסר כבידה על מערכת העצבים. התוכנית הוכנה על ידי מספר מדינות וכללה 31 ניסויים. לצורך ביצוע ניסויים במעבורת היו מספר חיות מעבדה. בנוסף בוצעו ניסויים בתחומים נוספים. כל הניסויים למעט ניסוי עם חולדה בוצעו לפי התוכנית.
לקראת סוף המשימה נבדקה הצדקה להארכת המשימה ליום נוסף אך בסופו של דבר הוחלט לפעול לפי תוכנית.
לאחר סיום תוכנית ניסויים מעבורת  נחתה במסלול נחיתה מס' 33 במרכז החלל קנדי.
ראו גם

משימות מעבורות החלל
PeR

| --- | --- |

 מקום הקמה:  ריגה 
 תקופת הפעילות:  מ-2007 
 סוגה:  מוזיקת פופ 
 
PeR היא להקת פופ לטבית.
היסטוריה

הלהקה הוקמה ב-2007, ביולי אותה שנה ביצעה הלהקה את הופעת הבכורה ב-"Dziesma manai paaudzei", פסטיבל מוזיקה לטבי, לאחר מכן הם נסעו למוסקבה על מנת להשתתף בתוכנית "Minuta slavy", הגרסה הרוסית של הפורמט "גוט טאלנט", שם הם היו במקום הרביעי.
לאחר מכן כשחזרו ללטביה השתתפו באירוע המוזיקלי "Bildes", הופעה זו היוותה את ההופעה האחרונה של הלהקה עם כל חבריה המקוריים.
הלהקה צברה פופולריות כשהשתתפה בתחרות מוזיקה של רשת הטלוויזיה LNT, שם הם עלו לגמר
ב-2009 יצא הסינגל הראשון שלהם "Bye, Bye", איתו השתתפו באותה שנה לראשונה ב-Eirodziesma, האירוע הלטבי לבחירת נציג המדינה לאירוויזיון, ב-2010 ו-2012 הם השתתפו פעמיים נוספות בתחרות מבלי לזכות.
ב-2012 יצא אלבומם שנקרא בשם הלהקה "PeR".
ב-2013 הם זכו לראשונה ב-"Eirodziesma" עם השיר "Here We Go", באירוויזיון 2013 במאלמה שבשוודיה הם לא עלו לגמר
MB-Trac

| --- | --- |

MB-Trac דגם "MB trac 1000"
 מאפיינים כלליים
 נקרא גם:  WF trac
 יצרן:  מרצדס-בנץ
 שנות ייצור:  1973–1992
 הרכבה:  גרמניה גרמניה
 פלטפורמה:  unimog
 מפרט טכני
 מנוע:  4 צילינדרים, המפיק 65 כ"ס (מנוע מסוג "WDB 440.161" יוצר בין השנים 1973-1975, הורכב בדגם "MB-trac 65")  4 צילינדרים, המפיק 65 כ"ס (מנוע מסוג "WDB 440.162" יוצר בין השנים 1976-1982)  4 צילינדרים, המפיק 65 כ"ס (מנוע מסוג "WDB 440.167" יוצר בין השנים 1982-1987)  4 צילינדרים, המפיק 68 כ"ס המפיק 68 כ"ס (מנוע מסוג "WDB 440.171" יוצר בין השנים 1987-1991, הורכב בדגם "MB Trac 700")  4 צילינדרים,  המפיק 72/75 כ"ס (מנוע מסוג "WDB 440.163" יוצר בין השנים 1975-1982)  4 צילינדרים,  המפיק 75 כ"ס (מנוע מסוג "WDB 440.168" יוצר בין השנים 1982-1987)  4 צילינדרים,  המפיק 85 כ"ס (מנוע מגדש טורבו מסוג "WDB 440.169" יוצר בין השנים 1982-1987 לדגם "MB Trac turbo 900")  4 צילינדרים,  המפיק 78 כ"ס (מנוע מסוג "WDB 440.172" יוצר בין השנים 1987-1991)  4 צילינדרים,  המפיק 90 כ"ס (מנוע מגדש טורבו מסוג "WDB 440.173" יוצר בין השנים 1987-1991)  4 צילינדרים,  המפיק 95 כ"ס (מנוע מסוג "WDB 441.161 יוצר בין השנים 1982-1987)  4 צילינדרים,  המפיק 100 כ"ס (מנוע מגדש טורבו מסוג "WDB 441.162 יוצר בין השנים 1991-1987)  4 צילינדרים,  המפיק 110 כ"ס (מנוע מסוג "WDB 442.161" יוצר בין השנים 1976-1980)  4 צילינדרים,  המפיק 110 כ"ס (מנוע מסוג "WDB 443.160" יוצר בין השנים 1987-1982)  4 צילינדרים,  המפיק 110 כ"ס (מנוע מסוג "WDB 441.163" יוצר בין השנים 1991-1987)  4 צילינדרים,  המפיק 125 כ"ס (מנוע מסוג "WDB 443.161" יוצר בין השנים 1976-1987)  4 צילינדרים,  המפיק 125 כ"ס (מנוע מגדש טורבו מסוג "WDB 443.163" יוצר בין השנים 1991-1987 לדגם "MB Trac 1300 turbo")  4 צילינדרים,  המפיק 136 כ"ס (מנוע מגדש טורבו מסוג "WDB 443.164" יוצר בין השנים 1987-1991)  6 צילינדרים, 5.7 ליטר המפיק 150 כ"ס (מנוע "מרצדס-בנץ" מסוג "WDB 443.162" יוצר בין השנים 1981-1987)  6 צילינדרים, 5.7 ליטר המפיק 156 כ"ס (מנוע מגדש טורבו "מרצדס-בנץ", מסוג "WDB 443.166" יוצר בין השנים 1981-1987)  6 צילינדרים, 5.7 ליטר המפיק 180 כ"ס (מנוע "מרצדס-בנץ", מסוג "WDB 443.166" יוצר בין השנים 1990-1991)  6 צילינדרים, 5.7 ליטר המפיק 200 כ"ס (מנוע "מרצדס-בנץ" לדגם "MB Trac 1500 prototyp")  4 צילינדרים, 4.8 ליטר המפיק 204 כ"ס (מנוע "מרצדס-בנץ") - סדרה שנייה, דגם "WF trac 2040 4x4", הנעה 4x4  4 צילינדרים, 4.8 ליטר המפיק 204 כ"ס (מנוע "מרצדס-בנץ") - סדרה שנייה, דגם "WF trac 2040 6x6", הנעה 6x6 דגם "WF trac 2040 6x6" 6 צילינדרים, 7.2 ליטר המפיק 238 כ"ס (מנוע "מרצדס-בנץ") - סדרה שנייה, דגם "WF trac 2040 4x4", הנעה 4x4  6 צילינדרים, 7.2 ליטר המפיק 238 כ"ס (מנוע "מרצדס-בנץ") - סדרה שנייה, דגם "WF trac 2040 6x6",  הנעה 6x6
MB-Trac הוא טרקטור לשימוש חקלאי, מתוצרת יצרנית הרכב הגרמנית מרצדס-בנץ אשר יוצר בין השנים 1973–1992.
"MB-Trac"

דגמי ה-"MB-Trac" מאופיינים על ידי 4 גלגלים זהים, מהירות כביש מהיר ומנועי "מרצדס" רבי עוצמה.
בניגוד לטרקטורים קונבנציונליים, הקבינה ממוקמת בין הצירים, אך ההיגוי מתממש לא בחזית הקדמית והאחורית, אלא עם סרן קדמי סטנדרטי.
קבינה גבוהה - שדה ראייה רחב.
"MB" - קיצור של שם היצרן "mercedes-benz".
יוצרו כ-41,000 יחידות.
בשנת 1981 בבלגיה, חברת "UCA" שינתה את גלגלי דגמי ה-"MB-Trac" לצורכי רכבת.
בשנת 1991 עם סיום הייצור של "מרצדס-בנץ" חברת "Werner Forst" השתלטה על קווי הייצור.
דגמי "MB-Trac"

,
"MB Trac 65/70" - יוצר בין השנים 1973-1975
"MB Trac 700" - יוצר בין השנים 1976-1982
"MB Trac 700" - יוצר בין השנים 1987-1982
"MB Trac 700" - יוצר בין השנים 1991-1987
"MB Trac 800" - יוצר בין השנים 1982-1975
"MB Trac 800" - יוצר בין השנים 1987-1982
"MB Trac turbo 900" - יוצר בין השנים 1987-1982
"MB Trac 800" - יוצר בין השנים 1987-1991
"MB Trac 900" - יוצר בין השנים 1982-1981
"MB Trac 900 turbo" - יוצר בין השנים 1987-1991
"MB Trac 1000" - יוצר בין השנים 1987-1982
"MB Trac 1000" - יוצר בין השנים 1991-1987 (הספק מנוע 100 כ"ס)
"MB Trac 1000" - יוצר בין השנים 1976-1980
"MB Trac 1000" - יוצר בין השנים 1987-1982
"MB Trac 1000"  - יוצר בין השנים 1991-1987 (הספק מנוע 110 כ"ס)
"MB Trac 1300" - יוצר בין השנים 1976-1987
"MB Trac 1300 turbo" - יוצר בין השנים 1987-1991
"MB Trac 1500" - יוצר בין השנים 1981-1987
"MB Trac 1400 turbo" - יוצר בין השנים 1991-1987
"MB Trac 1600 turbo" - יוצר בין השנים 1991-1987
"MB Trac 1600 turbo" - יוצר בין השנים 1991-1987
"MB Trac 1500" - אבטיפוס, יוצר בשנת 1992
סדרות "MB-Trac"

סדרה 440
סדרה 441
סדרה 442
סדרה 443
סדרות "MB-Trac" > סדרה ראשונה (WF trac)

"WF trac 900"  -  מנוע בהספק 92 כ"ס
"WF trac 1100" - מנוע בהספק 105 כ"ס
"WF trac 1300" - מנוע בהספק 136 כ"ס
"WF trac 1500" - מנוע בהספק 150 כ"ס
"WF trac 1700" - מנוע בהספק 177 כ"ס
סדרות "MB-Trac" > סדרה שנייה (WF trac)

הנעות: 4x4, 6x6
"WF trac 2040 4x4" - מנוע 4 צילינדרים, 4.8 ליטר המפיק 204 כ"ס (מנוע "מרצדס-בנץ")
"WF trac 2040 6x6" - מנוע 4 צילינדרים, 4.8 ליטר המפיק 204 כ"ס (מנוע "מרצדס-בנץ")
"WF trac 2040 4x4" - מנוע 6 צילינדרים,  7.2 ליטר המפיק 238 כ"ס (מנוע "מרצדס-בנץ")
"WF trac 2040 6x6" - מנוע 6 צילינדרים, 7.2 ליטר המפיק 238 כ"ס (מנוע "מרצדס-בנץ")
תמונות

דגם  "MB-Trac"
דגם  "MB-Trac"
דגם  "MB-Trac"
דגם  "MB-Trac" מודל "MB Trac1100"
דגם  "MB-Trac" מודל "MB-Trac 800"
דגם  "MB-Trac" מודל "MB-Trac 1400"
דגם  "MB-Trac" מודל "MB Trac 1600 Turbo"
דגם  "MB-Trac" מודל "MB Trac 1600 Turbo"
דגם  "MB-Trac" מודל "MB Trac 900 turbo"
דגם  "MB-Trac" מודל "MB Trac 1000"
דגם  "MB-Trac" מודל "MB Trac 1800"
דגם  "MB-Trac" מודל "Mercedes-Benz MB trac 65-70"
דגם  "MB-Trac"
דגם  "MB-Trac" מודל "MB-Trac 1400"
ראו גם

מרצדס-בנץ
הערות שוליים

↑  דגם  "MB-Trac" לפי פלטפורמה unimog unimog-community
↑  דגמי "MB-Trac" trac-technik.de
↑  דגמי "MB-Trac" mercedes-benz-publicarchive.com/marsClassic/en/instance/ko/MB-trac-range-enlarged-to-eight-models
↑  דגמי "MB-Trac" agriland.ie/farming-news/classic-corner-truck-like-tractor
↑  דגמי  "MB-Trac" mbs.mercedes-benz.com/en/unimog/unimog-service-parts-product-highlights/original-floor-mats-for-mb-trac
↑  Oliver Aust: MB-trac im Einsatz. Podszun, Brilon 2006, ISBN 3-86133-423-2
↑  Ralf Maile: MB-Trac Schlepper von Mercedes Benz. Klaus Rabe Verlag, Waiblingen 2011, ISBN 978-3-926071-44-6
↑  דגם "MB-Trac" מודל MB Trac 900 startintractors.co.uk/vehicle/mercedes-benz-mb-trac-900
↑  דגמי"MB-Trac" במודלים 1300-1800 konedata.net/traktorit/mb-trac-unimog/mb-trac-1300-1800
↑  דגמי "MB-Trac" ls-portal.eu/tag/mb-trac
Rude

"Rude" (בעברית: "גס") הוא סינגל הבכורה של להקת מג'יק! הקנדית מתוך אלבום האולפן הראשון שלהם, Don't Kill the Magic. השיר פורסם לראשונה ב-11 באוקטובר 2013 כסינגל שיווקי, ואז פורסם מחדש ב-24 בפברואר 2014 דרך סוני מיוזיק אנטרטיינמנט. ברמיקס הרשמי לשיר משתתפים קיד ינק, טיי דולה סיין וטראוויס בארקר.
השיר זכה להצלחה מסחרית בינלאומית על רקע ביקורות מעורבות מצד המבקרים. השיר הגיע בשיאו במקום השישי בקנדה הוט 100, והגיע לראש המצעדים בארצות הברית ובבריטניה, ולעשירייה הפותחת במצעדי מדינות רבות, בהן אוסטרליה, ניו זילנד, אירלנד, דנמרק, הולנד ושוודיה. "Rude" היה השיר התשיעי הנמכר ביותר לשנת 2014, כאשר נמכרו 8.6 מיליון מעותקיו. השיר זכה בפרס ג'ונו לסינגל השנה.
רקע

Rude נכתב על ידי נסרי, אדם מסינגר, מארק פליזר, בן ספיבק ואלכס טאנאס, והופק על ידי מסינגר.
השיר נקרא על שם מונח הרגאיי "rude boy", והוא מדבר על אדם שרוצה להתחתן עם בחירת ליבו אך מבקש את האישור מאביה שמסרב בתוקף ולכן זוכה לכינוי ״גס רוח״ (באנגלית: Rude, שם השיר). השיר מבוסס על סיפור אמיתי שקרה לסולן מג'יק!, נסרי, שהיה בקשר לא בריא עם בת זוגו הקודמת, ולאחר ששניהם הסתכסכו ביניהם, הלהקה החליטה לקרוא לשיר בשם זה.
ביקורות

הביקורות על Rude היו מעורבות. 4Music החמיא לשיר באומרו: "האזן פעם אחת ותתמכר". ביקורת ב-Psychology Today התייחסה לקשר בין מילות השיר לעמדות חברתיות ביחס ליחסים בין-גזעיים, ואילו המגזין טיים כינה את Rude כשיר הגרוע ביותר של שנת 2014, ומתח ביקורת על "צליל הרגאיי-פיוז'ן המחוטא" שלו ועל התוכן המילולי. ב-Renowned for Sound זכה השיר לדירוג של 4 מתוך 5 כוכבים, וכונה כ-"כיף וקליל".
וידאו קליפ

בווידאו קליפ הנלווה לשיר מופיעה הלהקה, כאשר היא מבצעת את השיר במוסך. בסצנות אחרות מופיע נסרי במערכת יחסים עם אישה, אותה מגלמת הדוגמנית אילה פרקר. לאחר מכן מבקש נסרי מאביה השמרני, אותו מגלם השחקן בריאן קנודסון, את ידה בנישואין, אך האב מסרב ולא מסביר מדוע. האם, אותה מגלמת השחקנית מרי קיי מקרטני, פחות קשוחה מהאב. בסופו של דבר, נסרי מציע לה בסתר, יחד עם שאר חברי הלהקה, לנסות לשכנע את האב, אך הוא עדיין מסרב. נסרי מתחתן איתה בכל מקרה, והיא נוטשת את בית אביה המגן יתר על המידה אחת ולתמיד. הסרטון פורסם בחשבון היוטיוב של הלהקה ב-5 בדצמבר 2013. נכון לספטמבר 2020, הסרטון בעל מעל ל-1.8 מיליארד צפיות ביוטיוב, והוא אחד מ-70 הסרטונים הנצפים ביותר באתר.
היסטוריית יציאות

| מדינה | תאריך | פורמט | חברת תקליטים |
| --- | --- | --- | --- |
| רחבי העולם | 11 באוקטובר 2013 | הורדה דיגיטלית | סוני מיוזיק אנטרטיינמנט |
| ארצות הברית | 24 בפברואר 2014 | Adult album alternative | לטיום, RCA, סוני |
| ארצות הברית | 17 במרץ 2014 | Adult contemporary music | לטיום, RCA, סוני |
| ארצות הברית | 17 במרץ 2014 | רדיו להיטים עכשוויים | RCA |
| גרמניה | 28 בפברואר 2014 | סינגל CD | לטיום, סוני |
| בריטניה | 20 ביולי 2014 | הורדה דיגיטלית | לטיום, סוני |
הערות שוליים

↑  "IFPI publishes Digital Music Report 2015". International Federation of the Phonographic Industry. 14 באפריל 2015. p. 12. נבדק ב-15 באפריל 2015. {{cite web}}:  (עזרה)
↑  "MAGIC! On "Rude" Backstory | Interview | On Air with Ryan Seacrest". Ryan Seacrest Presents. 12 ביוני 2014. נבדק ב-20 בפברואר 2015. {{cite web}}:  (עזרה)
↑  . 4Music.
↑  Kyle D Killian Ph.D. (17 בינואר 2014). "Why You Gotta Be So Rude? I'm Gonna Marry Her Anyway". Psychology Today. נבדק ב-20 בפברואר 2015. {{cite web}}:  (עזרה)
↑  "Top 10 Worst Songs". Time. Time Inc. 2 בדצמבר 2014. נבדק ב-11 בדצמבר 2014. {{cite web}}:  (עזרה)
↑  Ryan, Ben (13 בנובמבר 2013). "Single Review: Magic! - 'Rude'". Renowned for Sound. נבדק ב-17 ביוני 2018. {{cite web}}:  (עזרה)
↑  "Resume". Brian Knudson. נבדק ב-20 בפברואר 2015. {{cite web}}:  (עזרה)
↑  "MAGIC! - Rude". ournameismagicVEVO. 5 בדצמבר 2013. נבדק ב-20 בפברואר 2015. {{cite web}}:  (עזרה)
↑  "Top 1000 Most Viewed YouTube Videos of All Time". YouTube. נבדק ב-27 במרץ 2020. {{cite web}}:  (עזרה)
↑  "Rude – Single by Magic!". iTunes Store. New Zealand: Apple. נבדק ב-20 ביולי 2014. {{cite web}}:  (עזרה)
↑  "Rude by Magic!". United States: 7digital. אורכב מ-המקור ב-16 ביולי 2014. נבדק ב-20 ביולי 2014. {{cite web}}:  (עזרה)
↑  "Future Releases on Triple A (AAA) Radio Stations". All Access Music Group. אורכב מ-המקור ב-25 בפברואר 2014. {{cite web}}:  (עזרה)
↑  "Hot/Modern/AC Future Releases". All Access Music Group. אורכב מ-המקור ב-16 במרץ 2014. {{cite web}}:  (עזרה)
↑  "CHR – Available For Airplay". FMQB. אורכב מ-המקור ב-13 במרץ 2014. {{cite web}}:  (עזרה)
↑  "Rude – Single by Magic!". iTunes Store. United Kingdom: Apple. אורכב מ-המקור ב-1 ביולי 2014. נבדק ב-20 ביולי 2014. {{cite web}}:  (עזרה)
| --- | --- |
בקרת זהויות :  MusicBrainz release group: b59298d5-206c-4b58-81ea-6d66deb02355
Pcap

pcap (מאנגלית, קיצור של  (packet capture תרגום: לכידת חבילה) בתחום המחשוב, הוא ממשק תכנות יישומים ללכידת תעבורת רשת.
מערכות הפעלה דמויות יוניקס מיישמות את pcap בספרייה הנקראת libpcap, וחלונות משתמשת ב-libpcap שעברה Porting ונקראת WinPcap.
libpcap היא תחת רישיון BSD  ו-WinPcap גם היא תחת רישיון חופשי.
תוכנות ניטור המשתמשות ב-libpcap/WinPcap, יכולות ללכוד חבילות תוכנה הנעות על גבי הרשת, ובגרסאות מתקדמות יותר להעביר חבילות ברשת בשכבת הקישוריות, כמו גם להשיג רשימת ממשקי רשת הזמינים לשימוש עם libpcap/WinPcap.
pcap נכתב בשפת C, כך ששפות אחרות כדוגמת Java ו-.NET ושפות תסריט משתמשות בספריית Wrapper, שאינה מסופקת על ידי libpcap/WinPcap עצמה. תוכניות C++ יכולות להפנות ישירות לממשק תכנות היישומים של C, או להשתמש בספריית Wrapper מונחית עצמים.
הערות שוליים

↑  API
↑  "tcpdump and libpcap license"
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
אברהם צהלון

| --- | --- |
 לידה:  1568? צפת במאה ה-16 
 חיבוריו:  ישע אלוהים, מרפא לנפש, יד חרוצים
 אב:  יצחק
 
אברהם בן יצחק צהלון (נולד ב-1568/9) היה רב ומקובל בצפת ובבגדאד במאה ה-16.
ביוגרפיה

נולד בשנת 1568 בערך ליצחק ולבתו (או נכדתו) של יצחק קארו. גדל בצפת משם נסע ולבסוף התיישב בבגדאד בשנת שכ"ג. על נדודיו כתב:
וכוכבי השמים וחילם ממסילותם נלחמו עמי הכוני פצעוני נשאו את רדידי מעלי כי מנעורי גדלני כאב והזמן צנוף צנפני ככדור וטלטלני מעיר מעיר וממדינה למדינה למשל ולשנינה...
בבגדאד, בעזרת ספרייתו הפרטית של הגביר יצחק טיבה שפתח בפניו את ביתו, ישב ”שלוש שנים ברוב התבודדות” (יד חרוצים, ב ע"א) וחיבר את ספריו. ספרו מרפא לנפש, בו פירושים של צהלון על העתקות של תיקוני האר"י לעבירות שונות, צוטט על ידי מקובלים רבים בדורות שאחריו, וממנו עיבד, בתוספת קונטרסים אחרים, מנחם עזריה מפאנו את חיבורו "תיקוני תשובה". ספר זה היה הראשון שנדפס מבית מדרשו של האר"י. כרבים מרבני צפת בדורו, חיבר גם הוא פירוש על מגילת אסתר. צהלון מצוטט בספר חמדת ימים בכינוי נר"ו. מחלוקת בנוגע לשטר חוב שנמצא בידי יורשיו נזכרת בשו"ת המבי"ט.
חיבוריו

יד חרוצים (ונציה שנ"ה) - על לוח השנה, דרכי קביעת הלוחות וסדרי לוחות הנוצרים והמוסלמים.
ישע אלוהים (ונציה שנ"ה) - פירוש על מגילת אסתר. צהלון התחיל לחברו בבגדד בשנת שנ"ב.
מרפא לנפש (ונציה שנ"ה) - הנחיות לתשובה ותיקון עבירות מהאר"י עם פירוש ודרוש לדרכי היראה והתשובה.
לקריאה נוספת

אברהם הלל, מבוא לספר ישע אלוהים, ירושלים תשע"ח
אליקים כרמולי, תולדות גדולי ישראל, 1828, עמ' קו
הערות שוליים

1 2  שאול רגב, מבוא, דרשות ר׳ יצחק קארו, אוניברסיטת בר־אילן, 1995, עמ' 10
1 2  אברהם הלל, מבוא לספר ישע אלוהים, ירושלים תשע"ח
↑  ישע אלוהים, שנ"ה, עמ' לו ע"א
↑  ישע אלוהים, שנ"ה, עמ' ב ע"א
1 2  מאיר בניהו, ספרים שנתחברו בבבל, ירושלים: יד הרב נסים, תשנ"ג, עמ' ט
↑  אברהם צהלון, הקדמה, ישע אלוהים
↑  מאיר בניהו, רבי משה יונה מגורי האר"י וראשון לרושמי תורתו, ספר זכרון להרב יצחק נסים ד
↑  ישעיה תשבי, נתיבי אמונה ומינות, ירושלים: מאגנס, תשנ"ד, עמ' 39-38
1 2  יוסף אביב"י, קבלת האר"י, כרך א, עמ' 217, 263
↑  מאיר בניהו, ההגות שבפירושי המגילות לרבי אלישע גאליקו, בתוך: אסופות: ספר שנה למדעי היהדות, ספר רביעי, ירושלים: יד הרב נסים, ה'תש"נ, עמ' עה
↑  משה פוגל, שבתאותו של ספר 'חמדת ימים': התבוננות מחודשת, מחקרי ירושלים במחשבת ישראל יז, 2000, עמ' 417
↑  חלק ג' סימן ל"ה
↑  משה דוד גאון, יהודי המזרח בארץ ישראל, כרך ב, ירושלים, עמ' 585
ערך זה הוא קצרמרבנושא רבנים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007504399505171  LCCN: nr95020434  NTA: 304034673  VIAF: 61435582   WorldCat (עם VIAF): 61435582
Lotus (אלבום של כריסטינה אגילרה)

Lotus (בעברית: לוטוס) הוא אלבום האולפן השביעי של הזמרת האמריקאית כריסטינה אגילרה, אשר יצא לאור ב-9 בנובמבר 2012 דרך חברת התקליטים RCA. מהאלבום יצאו לאור שני סינגלים: הראשון, "Your Body", מוקם ברוב במצעדים ברוב הארצות בעולם מעל המקום ה-40; והסינגל השני והאחרון, "Just a Fool" בליווי בלייק שלטון, הגיע אל המקום ה-71 במצעד הבילבורד הוט 100 והצלחתו המסחרית הייתה זעומה.
האלבום משלב סגנונות פופ עם אלמנטים של דאנס-פופ, שירי רוק קצביים ובלדות לפסנתר. אגילרה תיארה את האלבום כ"לידה מחדש" בשבילה. על פי אגילרה, בתהליך יצירת האלבום היא שאבה השראה מאירועים שונים בחייה - מהכישלון המסחרי של אלבום האולפן השישי שלה, Bionic, מהשתתפותה כשופטת בתוכנית הריאליטי "The Voice", ומגירושיה מבעלה לשעבר, ג'ורדן בראטמן.
עם יציאתו קיבל Lotus ביקורות מעורבות מצד מבקרי המוזיקה, אשר רובן היו אמביוולנטיות כלפי מילות השירים ומצאו את המוזיקה שלו קונבנציונלית ומיינסטרימית. הוא הגיע למקום השביעי ברשימת בילבורד 200, עם מכירות של 73,408 עותקים בארצות הברית בשבוע הראשון ליציאתו - כמות קטנה יחסית אשר סימנה את Lotus כנקודת השפל בקריירה של אגילרה.
רקע

לאחר יציאת אלבום האולפן השישי של אגילרה; Bionic, שנכשל מבחינה מסחרית, והגירושים שלה מבעלה לשעבר ג'ורדן בראטמן, הופיעה אגילרה בתפקיד הבכורה שלה בסרט הקולנוע "בורלסק", והקליטה את הפסקול הנלווה אליו. לאחר מכן הצטרפה הזמרת אל צוות השופטים בתוכנית הכישרונות "The Voice" ושיתפה פעולה עם הלהקה מארון 5 בלהיט "Moves Like Jagger" אשר שהה כארבעה שבועות בראש מצעד הבילבורד הוט 100. לאחר אירועים אלה, הכריזה אגילרה כי היא מעוניינת להקליט את אלבומה השביעי, באומרה כי היא רוצה להקליט שירים איכותיים ואישיים. אגילרה אמרה כי האלבום יהיה "השיא של כל מה שחוויתי עד לנקודה זו... זה הכל סוג של לידה מחודשת בשבילי". היא המשיכה והוסיפה כי האלבום יהיה על "ביטוי עצמי וחופש" עקב המאבקים האישיים שאותם היא נאלצה לעבור בשנים האחרונות.
בתוכנית האירוח האמריקנית: "The Tonight Show", אמרה הזמרת כי הקלטת האלבום נמשכה לאורך זמן, מפני ש"אני לא אוהבת פשוט לקבל שירים ממפיקים. אני אוהבת שהם באים ממקומות אישיים יותר... אני מאוד מתרגשת. זה כיף, מרגש, מופנם, זה הולך להיות נהדר". בריאיון למגזין המוזיקה רולינג סטון, אמרה אגילרה כי האלבום היה "בעל המון שכבות ומאוד עמוק" וכי היא רצתה לשתף את כולם בצדדים השונים שלה שהופכים אותה למי שהיא.
אגילרה הכריזה כי האלבום ייקרא "Lotus" דרך חשבון הטוויטר שלה ב-12 בספטמבר 2012. היא חשפה את עטיפת האלבום ב-5 באוקטובר 2012 וקיבלה עליה ביקורות חיוביות מצד מבקרים רבים אשר החמיאו על דמותה של אגילרה בה. רבים גם השוו אותה אל עטיפת אלבומה הרביעי של הזמרת, Stripped. האלבום דלף לאינטרנט ב-5 בנובמבר ויצא רשמית ב-9 בנובמבר 2012 דרך חברת התקליטים RCA.
תוכן ולחנים

Lotus משלב סגנונות פופ עם אלמנטים של דאנס-פופ, שירי רוק קצביים ובלדות לפסנתר. השיר הפותח את האלבום נקרא "Lotus Intro", אשר הושפע מתשוקתה של אגילרה למוזיקת צ'יל אאוט אלקטרונית. השיר בעל טון "מהפנט וחשוך" והוא מתאר לדברי אגילרה את לידתה המחודשת, בדומה למחזור החיים של צמח הלוטוס. הדמו המקורי לשיר כלל סימפול לשיר "Midnight City" של להקת M83, אך הדבר לא אושר מבחינת זכויות יוצרים, ולבסוף הסימפול לא נכלל בגרסה הסופית של השיר. "Army of Me" הוא שיר דאנס-פופ מהול בסגנון הרוק פופ; אגילרה תיארה אותו כגרסה מחודשת ללהיטה "Fighter" משנת 2003, כינתה אותו "Fighter 2.0", וטענה כי הקליטה אותו עבור מעריציה החדשים והצעירים יותר, אשר עשויים שלא להכיר את המוזיקה הקודמת שלה.
הרצועה "Red Hot Kinda Love" משלבת מגוון סגנונות מוזיקליים, הכוללים מוזיקת דאנס, פופ, דיסקו, היפ-הופ ומוזיקה לטינית. השיר "Make the World Move" בליווי סי-לו גרין מורכב גם הוא מכמה סיגנונות שונים אשר כוללים דאנס, R&B וסול. הרצועה הבאה באלבום אשר גם יצאה כסינגל הבכורה ממנו, "Your Body", משלבת את הסיגנונות אלקטרופופ, R&B ודאבסטפ. מילות השיר "Your Body" עוסקות באישה שמקיימת יחסי מין עם גבר זר באופן אקראי על מנת להתגבר על פרידה מבן זוגה לשעבר. "Let There Be Love" הוא שיר דאנס-פופ אלקטרוני; בביקורת של מגזין בילבורד לאלבום, השווה נדרו האמפ את מנגינת השיר אל מנגינות השירים "DJ Got Us Fallin' in Love" ו-"Scream" של הזמר אשר. הבלדה "Sing for Me" מדברת על אהבתה של אגילרה לשירה, המחזקת אותה. "Blank Page" היא בלדה לפסנתר, על החשיבות של התנצלות והודאה בכך שלאדם אולי יש חרטות, ועל מציאת דרך להתפייס עם עצמו ועם המצב.
"Circles" הוא שיר פופ בעל השפעה מסגנון הרוק אלטרנטיבי, הוא מופנה אל שונאיה של אגילרה; הוא פותח במילים "תסתובב במעגלים על האצבע האמצעית שלי". "Best of Me" היא בלדה אודות שברון לב כתוצאה ממערכת יחסים כושלת ועל כך שלא לתת לאנשים אחרים להפיל את האדם. השיר אשר סוגר את האלבום בגרסה הסטנדרטית שלו הוא "Just a Fool", שגם יצא כסינגל השני מהאלבום, בליווי בלייק שלטון. השיר הוא בלדת פופ על כאב וחרטה לאחר סיום מערכת יחסים, מצד שני בני הזוג.
סינגלים > "Your Body"

"Your Body" יצא ב-17 בספטמבר 2012 כסינגל הבכורה מתוך האלבום. לפני שיצא באופן רשמי, דלפה גרסת דמו לשיר בכותרת "Fuck Your Body". השיר מדבר על אישה שמקיימת יחסי מין עם גבר זר באופן אקראי על מנת להתגבר על פרידה מבן זוגה לשעבר. הפקתו משלבת את הסיגנונות אלקטרופופ, R&B ודאבסטפ. עם יציאתו של הסינגל, הוא זכה לביקורות חיוביות מצד מבקרים רבים ששיבחו את שירתה של אגילרה בו ואת הפקתו. בשבוע הבכורה של השיר במצעד בילבורד הוט 100 הגיע הסינגל למקום ה-34 ולמקום הראשון בטבלת שירי הדאנס הלוהטים ביותר, עם מכירות של 103,000 עותקים בארצות הברית בשבוע הראשון ליציאתו. במצעד 100 שירים הלוהטים בקנדה הגיע הסינגל בשיאו למקום ה-10. הצלחתו של הסינגל הייתה יחסית בינונית, אך הוא עזר לאגילרה לשוב לתודעה כזמרת, מאז כישלון אלבומה Bionic ב-2010.
הקליפ הנלווה לסינגל יצא ב-28 בספטמבר 2012, ומציג את אגילרה כרוצחת גברים סדרתית לאחר שהיא מפתה אותם לקיים עמה יחסי מין. למרות זאת בקליפ לא נראית אלימות ממשית, במקום זאת מוצגים למשל כתמי צבע כחול כדמו של הנרצח כביכול, וקונפטי ורוד לאחר שאגילרה חובטת בראשו של גבר. הקליפ זכה לביקורות חיוביות מצד מבקרים, ששיבחו את ההומור שבו, ורבים אף כינו אותו כקליפ הטוב ביותר של אגילרה עד כה.
אגילרה הופיעה עם הסינגל לראשונה בתוכנית האמריקאית "Late Night with Jimmy Fallon" ב-2 בנובמבר 2012.
סינגלים > "Just a Fool"

"Just a Fool" הוא דואט של אגילרה בשיתוף פעולה עם בלייק שלטון. הוא יצא כסינגל השני והאחרון מתוך Lotus ב-4 בדצמבר 2012. השיר הוא בלדת קאנטרי פופ על כאב וחרטה לאחר סיום מערכת יחסים. מצד מבקרים, הסינגל קיבל ביקורות חיוביות בהן החמיאו לקולותיהם של אגילרה ושלטון בשיר. הוא הגיע למקום ה-71 בשיאו במצעד בילבורד הוט 100 ולמקום ה-37 במצעד 100 שירים הלוהטים בקנדה. נכון לספטמבר 2014 השיר מכר 746,000 עותקים דיגיטליים, מספר הנחשב כהצלחה לאור העובדה שהסינגל כמעט שלא קיבל קידום מכירות מצד אגילרה, לא צולם לו קליפ ולא נערכו לו הופעות מתוקשרות רבות. עם זאת, אגילרה ושלטון הופיעו עם הסינגל בתוכנית הריאליטי "The Voice" ב-19 בנובמבר 2012 ובתוכנית האירוח של אלן דג'נרס, The Ellen DeGeneres Show, ב-7 בדצמבר 2012.
הופעות

על מנת לקדם את Lotus ערכה כריסטינה אגילרה מספר הופעות עם שירים מהאלבום וסינגלים ממנו. ב-2 בנובמבר 2012 ביצעה את השיר ""Your Body" בתוכנית "Late Night with Jimmy Fallon". ב-13 בנובמבר 2012 הופיעה יחד עם סי-לו גרין בשיר "Make the World Move" במהלך העונה השלישית של תוכנית הריאליטי "The Voice". בטקס ה-40 של פרס המוזיקה האמריקאית אשר נערך ב-28 בנובמבר 2012 הופיעה אגילרה עם מחרוזת של שלושה שירים מתוך האלבום: "Lotus Intro", "Army of Me" ו-"Let There Be Love". ב-19 בנובמבר 2012 הופיעה שוב בתוכנית "The Voice" יחד עם בלייק שלטון עם הסינגל השני מתוך האלבום, "Just a Fool", ולמחרת ביצעה את השיר "Let There Be Love" בתוכנית יחד עם הנבחרת שלה כמנטורית. בתוכנית האירוח של אלן דג'נרס, The Ellen DeGeneres Show, ב-7 בדצמבר 2012 ביצעו אגילרה ושלטון את השיר "Just a Fool" שוב. ב-3 בינואר 2013 הופיעה אגילרה עם השיר "Blank Page" בטקס People's Choice Awards.